 Odayaasha gobolka mid ka mid ah oo ku jirey heshiiskaas raggii Al-itixaad la galay ayaa, isaga oo sida wax u dhaceen ii fasiraya igu yiri, ... Waxay nagaga faaidaysteen dagaalladii aan USCda kula jirney... waxay nagu yiraahdeen, inta Baardheere colka laga saarayo ayaannu Luuq idiin sii haynaynaa ... qorshe gaar ah oo ay naga 1ahaan kareen ma aannaan garan karin, shakina kama aannu qabin, maxaa yeelay waxay wada ahaayeen wiilashayadii oo aannu sal iyo baar u wada niqiin... waase nagu ballanfureen, goaankii ugu horreeyey ee ay soo saareen bishii Juun, 92kiina wuxuu noqday inay baabbiiyaan Guddigii Odayaasha Degmada Luuq oo meeshaba iyagu u dhiibay...32 Haddii ay Luuq sidaas sahlan gacan Itixaadka ugu dhacday, waxaa uga sii sahlanayd Beledxaawo; saraakiishii USCda ka saartay qaarkood oo ilaa markaas SNFta ahaa ayaa Itixaad isu rogey, in kastoo sarkaalkii tallaabadaas ku kacay uu kol dambe ka baxay ururkii uu magaalada dhan siiyey. 